Sima Rest

Sìma Rèst (nòm uficiàl en italià: Cima Rest) l'è 'na frasiù del cümü de Magàza, en pruvìncia de Brèsa. L'abitàt el se tróa sönden altipià a 1260 méter s.l.m. ai pè de la Tombèa e del Caplù.

miniatura|drita|250px|En finìl tradisiunàl de Sìma Rèst
Le abitasiù i è bastànsa sparnegàde sö l'altipià e chèle tradisiunàle le g'ha la caraterìstica de ìga el tèt fàt de 'n strat spès de pàia, fàda de gamp de 'na sórt cultiàda endèla zòna de formét. La custrusiù l'è particolàr, i mür i è bèi spès e de préda, e le fàlde del tèt i è 'n bèl pó piö rìpide de chèle dei tècc tìpich de l'Itàlia setentriunàla. I è cazète strütüràde sö du pià: de sóta gh'è la stànsa col camì endóche stà 'l contadì, la stànsa dedicàda a la stagiunadüra dei formài e la stàla per le àche. El pià de sùra l'è dopràt come finìl, difàti chèste cazète i è cunusìde col nòm de "finìi de Sima Rest". 'Na bràca de chèsti finìi i è stacc adibìcc del cümü de Magàza a strütüre türìstiche che se pöl afità per quach dé o setemàne. 'N óter de chèsti finìi l'è dopràt come muzèo etnogràfich de la Alvistì.

Póch delóns del cèntro e del muzèo gh'è apò a 'n oservatóre astronòmich gestìt de l'Asociasiù dei Astòfii de Salò.

Categoria:Frazzion di comun de la Provincia de Bressa